Diari Oficial de la Generalitat Valenciana


Sumari del DOGV 9829, del 16-04-2024 (2024/2845)

ACORD de 29 de febrer de 2024, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Mercedes Sorribes Bellmunt i Manuel Lago Galindo a favor de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2845


Data del document
:   29-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 29 de febrer de 2024, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Mercedes Sorribes Bellmunt i Manuel Lago Galindo a favor de la Generalitat. [2024/2845]  
Núm. d'expedient: EIP 268/2018  
Causant: Mercedes Sorribes Bellmunt i Manuel Lago Galindo. DNI: \*\*\*\*560\*\* i \*\*\*\*156\*\*  
Lloc i data de la defunció: Torrent (València), al voltant del 23 de març de 1999, i València, 8 de novembre de 1996, respectivament.   
Últim domicili: Torrent (València).  
  
Antecedents de fet  
Mitjançant escrit presentat per l'Ajuntament de Torrent es va comunicar a esta conselleria la defunció, el 8 de novembre de 1996 i al voltant del 23 de març de 1999, de Manuel Lago Galindo i Mercedes Sorribes Bellmunt, respectivament, ambdós sense haver atorgat testament. En el seu escrit s'esmenta la societat de guanys dels causants. Sent que Manuel Lago Galindo mor sense testar abans que la seua dona, esta és hereua legítima dels seus béns, d'acord amb el que es disposa en l'article 943 del Codi Civil, entenent-se dissolta la societat de guanys amb la mort d'un dels cònjuges.  
No consta acceptació ni repudiació a l'herència de Manuel Lago Galindo per Mercedes Sorribes Bellmunt. No consta l'existència d'altres persones amb millor dret a esta.  
Amb data 28 de maig de 2018, el director general del Sector Públic, Model Econòmic i Patrimoni va firmar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 13 de juny de 2018, el director general del Sector Públic, Model Econòmic i Patrimoni va firmar resolució de terminació d'investigació prèvia i incoació de l'expedient de declaració administrativa d'hereus abintestat dels causants a què es fa referència més amunt, i es publicant en el DOGV de 3 d'octubre de 2018 i exposant-se en el tauler d'edictes de l'Ajuntament de Torrent del 21 de juny al 23 de juliol de 2018.  
Queda acreditat l'empadronament d'ambdós cònjuges en l'Ajuntament de Torrent.   
Amb data 19 de maig de 2021, es remet proposta de resolució d'acceptació de l'herència dels causants a l'Advocacia General de la Generalitat, per a emissió d'informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 1 de juny de 2021, es rep l'esmentat informe, la consideració jurídica tercera del qual posa de manifest que el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.   
  
Amb data 16 de juny de 2021, la directora general de Sector Públic i Patrimoni firma la resolució de caducitat del procediment.  
Amb data 17 de juny de 2021, la directora general del Sector Públic i Patrimoni firma l'acord d'incoació per a iniciar un nou procediment de declaració de la Generalitat com a hereua abintestada de Manuel Lago Galindo i Mercedes Sorribes Bellmunt, per no haver-se produït la prescripció.  
Tal com establix l'article 8 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, una còpia de l'acord es remet en data 23 de juny de 2021 per a la seua exposició a l'Ajuntament de València, lloc de defunció de Manuel Lago Galindo i a l'Ajuntament de Torrent on estaven empadronats els causants i va morir Mercedes Sorribes Bellmunt.  
En data 26 de juliol de 2021 es rep certificat de l'Ajuntament de València en el qual informa que l'edicte ha estat exposat des del 25 de juny fins al 26 de juliol de 2021.  
Quant a la publicació de l'edicte en l'Ajuntament de Torrent, en data 17 de novembre de 2023, i després de reclamació per part del servici d'herència abintestada, remeten certificat d'exposició en el tauler d'edictes d'eixe Ajuntament des del 6 de juliol fins al 6 d'agost de 2021.  
  
Amb data 15 de desembre de 2023, el director general de Patrimoni firma la resolució per la qual es declara la caducitat del procediment.  
  
De les actuacions prèvies resulta que no consta l'existència d'hereus testamentaris ni legítims, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que establixen els articles 20 i següents de la Llei 33/2003, de 3 de novembre, de patrimoni de les administracions públiques, es procedix a incoar l'expedient per a la declaració d'herència intestada a favor de la Generalitat.  
  
Així doncs, en l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que es disposa en els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer   
Iniciar un nou procediment de declaració de la Generalitat com a hereua abintestada de Manuel Lago Galindo i Mercedes Sorribes Bellmunt, per no haver-se produït la prescripció.  
  
Segon   
Incorporar els actes i tràmits, el contingut dels quals s'haguera mantingut igual de no haver-se produït la caducitat.  
  
Tercer   
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.   
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 29 de febrer de 2024. El director general de Patrimoni: Antonio Joaquín Woodward Poch.